
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 110
                                                                    25 iunie 2026
privind aprobarea listei fundațiilor care vor beneficia de subvenții din bugetul Municipiului Sighișoara în anul 2026, în baza Legii nr. 34/1998, precum și a nivelului subvențiilor ce urmează să fie acordate

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 22.858/18.06.2026 şi la Consiliul Local Sighișoara cu nr. 22.959/19.06.2026, de referatul de aprobare, înregistrat cu nr. 22.857/18.06.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile art. 139 alin. (1) din Legea nr. 292/2011, Legea asistenței sociale, cu modificările și completările ulterioare;
Ținând cont de prevederile Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare, și ale Hotărârii Guvernului nr. 1153/2001 pentru aprobarea Normelor metodologice de aplicare a prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare; 
Luând în considerare prevederile Hotărârii Consiliului Local Sighişoara nr. 180/28.05.2025 privind aprobarea tipurilor de servicii sociale pentru care se acordă subvenţii din bugetul local în anul 2026, a categoriilor de cheltuieli curente de funcţionare a unităţilor de asistenţă socială pentru care se acordă subvenţii din bugetul local, a nivelului mediu lunar al subvenţiei care se acordă din bugetul local pentru o persoană asistată, a Grilei de evaluare cu punctajul maxim care poate fi acordat pentru fiecare dintre criteriile de evaluare și a Regulamentului de organizare şi funcţionare al comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, care pot primi subvenții din bugetul local în baza Legii nr. 34/1998;

Având în vedere Hotărârea Consiliului Local Sighișoara nr. 87/08.05.2026 privind aprobarea termenului de depunere a documentaţiei de solicitare a subvenţiei în baza Legii nr. 34/1998 pe anul 2026, pentru selecția ulterioară celei prevăzute la art. 3 alin. (2) din Normele metodologice de aplicare a prevederilor Legii nr. 34/1998, aprobate prin H.G. nr. 1153/2001;
Analizând propunerile Comisiei de evaluare și selecționare a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii, care pot primi subvenții de la bugetul local în baza Legii nr. 34/1998, cu privire la unitățile de asistență socială evaluate cu un punctaj final de cel puțin 60 de puncte, în vederea acordării subvențiilor din bugetul Municipiului Sighișoara în anul 2026, în baza Legii nr. 34/1998, numărul de persoane asistate pentru care se propune acordarea subvenției și suma reprezentând subvenția propusă a fi acordată fundațiilor pentru unitățile de asistență socială evaluate, potrivit Procesului - verbal nr. 34/11.06.2026;
Văzând sumele alocate la capitolul 6802 – Asigurări și asistență socială, articol 5911 – Asociații și fundații, în cadrul bugetului general al unității administrativ - teritoriale pe anul 2026, aprobat prin Hotărârea Consiliului Local Sighișoara nr. 92/08.05.2026 și rectificat prin Hotărârea Consiliului Local Sighișoara nr. 93/26.05.2026; 
Având în vedere Raportul de specialitate al Direcției de Asistență Socială Sighișoara, înregistrat cu nr. 2.187/15.06.2026 și la Municipiul Sighișoara cu nr. 22.842/18.06.2026, cu propunerea de aprobare a listei fundațiilor care vor beneficia de subvenții din bugetul Municipiului Sighișoara în anul 2026, în baza Legii nr. 34/1998, precum și a nivelului subvențiilor ce urmează să fie acordate;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. d) și alin. (7) lit. b) și lit. s), alin. (14), art. 139 alin. (1) și alin. (3) lit. d) și ale art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
              H O T Ă R Ă Ş T E:
Art. 1. Se aprobă lista fundațiilor care au fost selecționate pentru a primi subvenție din bugetul Municipiului Sighișoara în anul 2026, în baza Legii nr. 34/1998, precum și nivelul subvențiilor ce urmează să fie acordate, conform Anexei, care face parte integrantă din prezenta hotărâre.
Art. 2. Se aprobă acordarea subvenției pentru un număr mediu lunar de persoane asistate corelat cu capacitatea serviciului social, prevăzută în Registrul electronic unic al serviciilor sociale administrat de Ministerul Muncii, Familiei, Tineretului și Solidarității Sociale și cu încadrarea în sumele prevăzute în buget cu această destinaţie.
Art. 3. (1) Convențiile pentru acordarea de servicii de asistență socială se încheie cu furnizorii de servicii sociale prevăzuți în Anexa la prezenta hotărâre, începând cu data de 01.07.2026, în conformitate cu prevederile Hotărârii Guvernului nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare, ale Hotărârii Consiliului Local Sighișoara nr. 180/28.05.2025 și ale Hotărârii Consiliului Local Sighișoara nr. 87/08.05.2026.
(2) Prin excepție de la prevederile alin. (1), în cazul unităților de asistență socială ale căror licențe de funcționare - valabile la data depunerii documentației de solicitare a subvenției și a finalizării procesului de evaluare și selecționare - își încetează valabilitatea înainte de data de 1 iulie 2026, convențiile pentru acordarea de servicii de asistență socială se încheie numai după prezentarea unei licențe valabile, emisă în condițiile legii. 
Art. 4. Subvențiile aprobate prin prezenta hotărâre se acordă fundațiilor beneficiare numai pe perioada în care acestea dețin licență de funcționare valabilă, în condițiile legii, pentru unitatea de asistență socială pentru care s-a aprobat subvenția. Menținerea valabilității licenței constituie condiție obligatorie pentru acordarea și plata subvenției.
Art. 5. Se mandatează Directorul executiv al Direcției de Asistență Socială Sighișoara, doamna Bădău Doina - Victoria, cu încheierea și semnarea convențiilor prevăzute la art. 3 din prezenta hotărâre.
Art. 6. Fundațiile care au încheiat convențiile, unitățile de asistență socială și nivelul subvenției acordate se publică în Monitorul Oficial al României, Partea a VI-a, în termen de 30 de zile de la data încheierii convenției, prin grija Direcției de Asistență Socială Sighișoara.
Art. 7. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Economică din cadrul Municipiului Sighişoara și Direcția de Asistență Socială Sighișoara.
Art. 8. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Directorului executiv al Direcției de Asistență Socială Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Duma Felix - Lucian       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;
  1 ex. Compartimentul Buget, Contabilitate, Salarizare – Direcția Economică;
  2 ex. Direcția de Asistență Socială Sighișoara.
  9 ex.  

